Bushe Mwalisumina Muli Yesu?
Ee. Twalisumina muli Yesu uwatile: “Nine nshila ne cine no mweo. Takuli uwisa kuli Tata kano aishila muli ine.” (Yohane 14:6) Twalisumina ukuti Yesu alishile pano calo ukufuma ku muulu kabili atuulile umweo wakwe uwapwililika ilambo. (Mateo 20:28) Imfwa yakwe no kubuuka kwakwe fikalenga bonse abatetekela muli ena ukuba no mweo wa muyayaya. (Yohane 3:16) Twasumina no kuti ino nshita Yesu ni Mfumu iileteka mu muulu, mu Bufumu bwa kwa Lesa ubukaleta umutende pano calo nomba line. (Ukusokolola 11:15) Lelo, twaishiba Yesu ukulingana ne fyo umwine alandile, ukuti: “Tata mukalamba pali ine.” (John 14:28) Kanshi tatupepa Yesu, pantu twasumina ukuti Yesu te Lesa wa Maka Yonse.
ISHIBILENIPO NA FIMBI
IMBILA NSUMA UKUFUMA KULI LESA!
Bushe Yesu Kristu Mwamwishiba Shani?
Sambilila ico Yesu afwilile, ifyo icilubula caba e lyo ne fyo Yesu alecita pali ino nshita.
AMASUKO KU MEPUSHO YA MU BAIBOLO
Bushe Abasambilila Balishiba Ukuti Yesu E ko Aali?
Sambilileni no kumona nga ca kuti balisumina ukuti Yesu e ko aali.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn